               ЕВРОПЕЙСКА КОМИСИЯ
            Брюксел, 10.7.2019
            COM(2019) 284 final
            2019/0138(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Комисията по риболова в централната западна част на Атлантическия океан

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решение за установяване на позицията, която трябва да се заеме от името на Съюза на заседанията на страните в Комисията по риболова в централната западна част на Атлантическия океан (WECAFC) през периода 2019—2023 г. във връзка с приемането на необвързващи резолюции и препоръки по отношение на опазването и управлението на живите морски ресурси.

               2.Контекст на предложението

               2.1.Резолюция на ФАО за създаване на Комисията по риболова в централната западна част на Атлантическия океан

               Комисията по риболова в централната западна част на Атлантическия океан (WECAFC) е създадена през 1973 г. с Резолюция 4/61 на Съвета на Организацията на ООН за прехрана и земеделие (ФАО) съгласно член VI, параграф 1 от Учредителния акт на ФАО. WECAFC има за цел да насърчава ефективното опазване, управление и развитие на живите морски ресурси в своята зона на компетентност, в съответствие с Кодекса на ФАО за поведение за отговорно рибарство, и да решава общите проблеми, които срещат нейните членове във връзка с управлението и развитието на рибарството.

               Европейският съюз е член на WECAFC
                  1
               , членове са също така Испания, Нидерландия, Обединеното кралство и Франция.

               2.2.Комисия по риболова в централната западна част на Атлантическия океан

               WECAFC е консултативен технически и регионален орган в областта на рибарството, създаден съгласно член VI, параграф 1 от Учредителния акт на ФАО. Секретариатът на WECAFC се управлява и финансира от ФАО. Основните функции на WECAFC включват насърчаване, координиране и улесняване на управлението и на дейностите, свързани с опазването и управлението на живите морски ресурси в нейната зона на компетентност. WECAFC може също така да предоставя на своите членове и на компетентните организации в областта на рибарството консултации относно управлението, наблюдението, контрола и надзора на риболовните дейности. Освен това той може при необходимост да съдейства на своите членове в прилагането на съответните международни инструменти в областта на рибарството, а при поискване — и в опазването, управлението и развитието на трансгранично преминаващите рибни запаси под техните национални юрисдикции
                  2
               .

               Като негов член Съюзът има право на участие и право на глас. WECAFC се стреми да взема решенията си с консенсус. Ако това не е възможно, решенията се вземат с мнозинство от подадените гласове, с изключение на случаите, за които в процедурния му правилник е предвидено друго.

               2.3.Решения, приети от Комисията по риболова в централната западна част на Атлантическия океан

               Съгласно член 6, буква h) от своя преработен устав WECAFC предоставя на правителствата на своите членове и на компетентните организации в областта на рибарството консултации във връзка с мерките за управление („препоръки“ и „резолюции“). Тъй като WECAFC има консултативен статут, нейните решения не са обвързващи за членовете ѝ.

               3.Позиция, която трябва да се заеме от името на Съюза

               В съответствие с процедурите, приложими по отношение на регионалните организации за управление на рибарството (РОУР), позицията, която трябва да се заеме от името на Съюза на годишните заседания на регионалните органи в областта на рибарството, какъвто е WECAFC, се установява посредством двустепенен подход. С решение на Съвета се определят ръководните принципи и насоки на позицията на Съюза на многогодишна основа, която позиция впоследствие се коригира преди всяко годишно заседание посредством неофициални документи на Комисията, предназначени за обсъждане в работната група на Съвета.

               Настоящото предложение за решение:

               съдържа общите принципи и насоки, като същевременно отчита във възможно най-голяма степен специфичните характеристики на WECAFC;

               ·установява, в съответствие с искането на държавите членки, стандартната процедура за ежегодното определяне на позицията на Съюза;

               ·включва принципите и насоките на новата обща политика в областта на рибарството, определени в Регламент (ЕС) № 1380/2013 на Европейския парламент и на Съвета
                  3
               , като е съобразено и с целите, формулирани в Съобщението на Комисията относно външното измерение на общата политика в областта на рибарството
                  4
               ;

               ·отчита съвместното съобщение на върховния представител на Съюза по въпросите на външните работи и политиката на сигурност и на Европейската комисия, озаглавено „Международно управление на океаните: приносът на ЕС за отговорното управление на океаните“
                  5
               , и заключенията на Съвета във връзка с това съвместно съобщение
                  6
               ; и

               ·отчита съобщението на Комисията до Европейския парламент, Съвета, Европейския икономически и социален комитет и Комитета на регионите, озаглавено „Европейска стратегия за пластмасите в кръговата икономика“
                  7
               .

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз („Договора“) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  8
               .

               4.1.2.Приложение в конкретния случай

               WECAFC е технически и регионален орган в областта на рибарството, създаден с Резолюция 4/61 на ФАО от 1973 г. съгласно член VI, параграф 1 от Учредителния акт на ФАО. Решенията на WECAFC („препоръки“ и „резолюции“) не са обвързващи за неговите членове, но актовете, които WECAFC има за задача да приема, са годни да окажат съществено въздействие върху съдържанието на приеманата от законодателя на Съюза нормативна уредба.

               Предвиденият акт не допълва, нито изменя институционалната рамка на споразумението.

               Поради това процесуалноправното основание за предложеното решение е член 218, параграф 9 от Договора.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от Договора зависи преди всичко от целта и съдържанието на предвидения акт, по отношение на който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от Договора трябва да се основава на едно-единствено материалноправно основание, а именно на изискваното от основната цел или част.

               4.2.2.Приложение в конкретния случай

               Основната цел и съдържание на предвидения акт са свързани с риболова. Правното основание при определяне на принципите, които трябва да бъдат отразени в настоящата позиция, е Регламент (ЕС) № 1380/2013.

               Поради това материалноправното основание за предложеното решение е член 43, параграф 2 от Договора.

               4.3.Заключение

               Правното основание за предложеното решение следва да е член 43, параграф 2 от Договора във връзка с член 218, параграф 9 от Договора.

               2019/0138 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Комисията по риболова в централната западна част на Атлантическия океан

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз („Договора“), и по-специално член 43, параграф 2 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Европейският съюз е член на Комисията по риболова в централната западна част на Атлантическия океан (WECAFC) — регионална комисия по риболова към Организацията на ООН за прехрана и земеделие (ФАО), създадена съгласно член VI, параграф 1 от Учредителния акт на ФАО.

               (2)Европейският съюз е член на ФАО
                  9
               .

               (3)Съгласно член 6, буква h) от своя преработен устав WECAFC може да приема препоръки и резолюции. Тъй като WECAFC има консултативен статут, нейните решения не са обвързващи за членовете ѝ.

               (4)На заседанията си WECAFC приема препоръки и резолюции във връзка с опазването и управлението на живите морски ресурси.

               (5)Тъй като WECAFC има за задача да приема необвързващи актове, които са годни да окажат съществено въздействие върху съдържанието на приеманата от законодателя на Съюза нормативна уредба, целесъобразно е да се установи позицията, която трябва да се заеме от името на Съюза в рамките на WECAFC през периода 2019—2023 г. Повечето решения на Съвета, с които се определя позицията на Съюза в рамките на регионалните организации за управление на рибарството (РОУР), в които Съюзът е договаряща страна, подлежат на преразглеждане преди годишните заседания на съответните РОУР за 2024 г. За да се съгласуват по-добре позициите на Съюза във всички регионални организации за управление на рибарството и регионални органи в областта на рибарството, както и за да се рационализира процесът на преразглеждане, настоящото решение на Съвета следва да бъде преразгледано най-късно преди годишното заседание на WECAFC през 2024 г.

               (6)В съвместното съобщение на върховния представител на Съюза по въпросите на външните работи и политиката на сигурност и на Европейската комисия, озаглавено „Международно управление на океаните: приносът на ЕС за отговорното управление на океаните“
                  10
               , и в заключенията на Съвета във връзка с това съвместно съобщение
                  11
               , се посочва, че насърчаването на мерките за подкрепа и повишаване на ефективността на регионалните организации за управление на рибарството и, когато е уместно, за подобряване на тяхното управление и за засилване на сътрудничеството в ключови области, свързани с океана, с цел запълване на пропуските в регионалното управление, е в центъра на действието на ЕС в рамките на тези форуми.

               (7)Както се посочва в съобщението на Комисията до Европейския парламент, Съвета, Европейския икономически и социален комитет и Комитета на регионите, озаглавено „Европейска стратегия за пластмасите в кръговата икономика“
                  12
               , необходимо е да се предприемат конкретни мерки за намаляване на отпадъците от пластмаси и замърсяването на морската среда, както и за ограничаване на случаите на загуба или изоставяне на риболовни уреди в морето.

               (8)Предвид изменящия се характер на рибните ресурси в зоната на WECAFC и необходимостта в позицията на Съюза да бъдат взети под внимание някои нови обстоятелства, включително новата научна и друга важна информация, представена преди или по време на заседанията на WECAFC, следва да бъдат установени процедури във връзка с ежегодното уточняване на позицията на Съюза през периода 2019—2023 г., които са съобразени с принципа на лоялно сътрудничество между институциите на Съюза, залегнал в член 13, параграф 2 от Договора за Европейския съюз,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза на заседанията на Комисията по риболова в централната западна част на Атлантическия океан (WECAFC), е определена в приложение I.

               Член 2

               Ежегодното уточняване на позицията на Съюза, която трябва да се заеме на заседанията на WECAFC, се извършва в съответствие с приложение II.

               Член 3

               Позицията на Съюза, определена в приложение I, се оценява и при необходимост се преразглежда от Съвета по предложение на Комисията най-късно преди WECAFC да проведе свое заседание през 2024 г.

               Член 4

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Решение на Съвета от 25 ноември 1991 г. за присъединяване на Европейската икономическа общност към Организацията на ООН за прехрана и земеделие (ФАО).

                     (2)

                        Резолюция 1/131 на ФАО от 2006 г. за изменение на устава на WECAFC и за преработване на резолюции на ФАО 4/61 от 1973 г. и 3/74 от 1978 г.

                     (3)

                        Регламент (ЕС) № 1380/2013 на Европейския парламент и на Съвета относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).

                     (4)

                        COM(2011) 424, 13.7.2011 г.

                     (5)

                        JOIN(2016) 49 final, 10.11.2016 г.

                     (6)

                        7348/1/17 REV 1, 24.3.2017 г.

                     (7)

                        COM(2018) 28 final, 16.1.2018 г.

                     (8)

                        Решение на Съда на Европейския съюз от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (9)

                        Решение на Съвета от 25 ноември 1991 г. за присъединяване на Европейската икономическа общност към Организацията на ООН за прехрана и земеделие (ФАО).

                     (10)

                        JOIN(2016) 49 final, 10.11.2016 г.

                     (11)

                        7348/1/17 REV 1, 24.3.2017 г.

                     (12)

                        COM(2018) 28 final, 16.1.2018 г.

    ---documentbreak---

               ЕВРОПЕЙСКА КОМИСИЯ
            Брюксел, 10.7.2019
            COM(2019) 284 final
            ПРИЛОЖЕНИЯ
            към предложението за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Комисията по риболова в централната западна част на Атлантическия океан

               ПРИЛОЖЕНИЕ I

               Позиция, която трябва да се заеме от името на Съюза в рамките на Комисията по риболова в централната западна част на Атлантическия океан (WECAFC)

               1.ПРИНЦИПИ

               В рамките на WECAFC Съюзът:

               a) действа в съответствие с целите и принципите, които си е поставил в рамките на общата политика в областта на рибарството, по-специално чрез подхода на предпазливост, и целите, свързани с постигането на максимален устойчив улов, както е посочено в член 2, параграф 2 от Регламент (ЕС) № 1380/2013, така че да се насърчи прилагането на екосистемен подход към управлението на рибарството, да се предотврати и намали, доколкото е възможно, нежеланият улов и постепенно да се премахне изхвърлянето на улов, да се сведе до минимум въздействието на риболовните дейности върху морските екосистеми и техните местообитания, както и да се осигури — посредством насърчаване на икономически жизнеспособен и конкурентоспособен сектор на рибарството в Съюза — справедлив жизнен стандарт за хората, чийто поминък зависи от риболовните дейности, при отчитане на интересите на потребителите;

               б) се стреми да осигури адекватно участие на заинтересованите страни в подготвителния етап на резолюциите и препоръките на WECAFC, които се приемат в рамките на WECAFC в съответствие с нейния преработен устав;

               в) гарантира, че приетите в рамките на WECAFC резолюции и препоръки са съгласувани с международното право, и по-специално с разпоредбите на Конвенцията на ООН от 1982 г. по морско право, Споразумението на ООН от 1995 г., свързано с опазването и управлението на трансгранично преминаващите и далекомигриращите рибни запаси, Споразумението от 1993 г. за насърчаване на спазването на международните мерки за опазване и управление от риболовните кораби в открито море, Кодекса от 1995 г. за поведение за отговорно рибарство и Споразумението на Организацията за прехрана и земеделие от 2009 г. за мерките на пристанищната държава;

               г)насърчава позициите, съответстващи на най-добрите практики на регионалните организации за управление на рибарството (РОУР) и регионалните органи в областта на рибарството (РООР) в същата зона, и гарантира насърчаването на координацията между РОУР и съответните организации, като подрегионалните организации в областта на рибарството и регионалните морски конвенции, както и — според случая — сътрудничеството със световни организации в рамките на техните мандати, когато е целесъобразно, включително механизмите за сътрудничество между РОУР, отговарящи за улова на видове, различни от риба тон, които механизми са подобни на т. нар. „процес от Кобе“ по отношение на РОУР за рибата тон;

               д) се стреми към съгласуваност и полезно взаимодействие с провежданата от него политика в рамките на двустранните му отношения в областта на рибарството с трети държави и гарантира съгласуваност с другите си политики — по-специално в областта на външните отношения, заетостта, околната среда, търговията, развитието, научните изследвания и иновациите;

               е)гарантира спазването на своите международни ангажименти;

               ж) действа в съответствие със заключенията на Съвета от 19 март 2012 г. във връзка със Съобщението на Комисията относно външното измерение на общата политика в областта на рибарството
                  1
               ;

               з) се стреми да създава равноправни условия за флота на Съюза в зоната на компетентност на WECAFC въз основа на същите принципи и стандарти като тези, приложими съгласно правото на Съюза, и да насърчава еднаквото прилагане на тези принципи и стандарти;

               и) действа в съответствие със съвместното съобщение на върховния представител на Съюза по въпросите на външните работи и политиката на сигурност и на Европейската комисия, озаглавено „Международно управление на океаните: приносът на ЕС за отговорното управление на океаните“
                  2
               , както и със заключенията на Съвета във връзка с това съвместно съобщение
                  3
               , и насърчава мерките за подпомагане и повишаване на ефективността на WECAFC и, когато е уместно, за подобряване на нейното управление и постигнатите от нея резултати, по-специално като подкрепя реформата, чрез която WECAFC да се превърне в пълноценна РОУР, като принос към устойчивото управление на океаните във всичките му измерения.

               2.НАСОКИ

               При необходимост Съюзът се стреми да подкрепя предприемането на следните действия от страна на WECAFC:

               a) резолюции и препоръки за опазването и управлението на живите морски ресурси в зоната на компетентност на WECAFC въз основа на най-добрите налични научни становища;

               б) резолюции и препоръки във връзка с дейностите по наблюдение, контрол и надзор в зоната на компетентност на WECAFC, включително за предотвратяване, възпиране и премахване на незаконния, недеклариран и нерегулиран риболов;

               в) резолюции и препоръки за максимално ограничаване на отрицателното въздействие на риболовните дейности и аквакултурата върху морското биологично разнообразие и морските екосистеми и техните местообитания, включително мерки за намаляване на замърсяването на морската среда и предотвратяване на изхвърлянето на пластмаси в морето, както и за намаляване на въздействието на намиращите се в морето пластмаси върху морското биологично разнообразие и екосистемите, мерки за защита на уязвимите морски екосистеми в зоната на компетентност на WECAFC в съответствие с Международните насоки на ФАО за управление на дълбоководния риболов в открито море и мерки за избягване и намаляване, доколкото е възможно, на нежелания улов, включително и по-специално на уязвимите морски видове, както и за постепенно премахване на изхвърлянето на улов;

               г)резолюции и препоръки за намаляване на въздействието на изоставените, изгубените или изхвърлените по друг начин риболовни уреди в океаните и за улесняване на идентифицирането и прибирането на тези уреди;

               д)резолюции и препоръки, с които се забранява риболовът, извършван единствено с цел добиване на перки от акули, и с които се изисква всички акули да бъдат разтоварвани с всичките си естествено прикрепени към трупа перки;

               е)когато е целесъобразно — съвместни подходи с други РООР и РОУР, по-специално с тези от тях, които участват в управлението на рибарството в същата зона;

               ж)препоръки — когато е целесъобразно и дотолкова, доколкото е разрешено по силата на съответните учредителни документи — които насърчават прилагането на Конвенцията относно условията на труд в сектора на риболова на Международната организация на труда;

               з) допълнителни технически резолюции и препоръки, основани на становища на спомагателните органи и работните групи на WECAFC.

               ПРИЛОЖЕНИЕ II

               Ежегодно уточняване на позицията на Съюза, която трябва да се заеме
               на заседанията на Комисията по риболова в централната западна част на Атлантическия океан

               Преди всяко заседание на WECAFC, когато този орган има за задача да приема решения, които са годни да окажат съществено въздействие върху съдържанието на приеманата от законодателя на Съюза нормативна уредба, се предприемат необходимите стъпки, така че в позицията, която ще бъде изразена от името на Съюза, да бъде взета под внимание най-актуалната научна и друга важна информация, предадена на Комисията, в съответствие с принципите и насоките, определени в приложение I.

               За тази цел и въз основа на посочената информация Комисията представя на Съвета или на подготвителните му органи достатъчно рано преди всяко заседание на WECAFC писмен документ, съдържащ елементите във връзка с предложеното уточняване на позицията, която трябва да бъде изразена от името на Съюза, за обсъждане и одобряване на детайлите по нея.

               Ако по време на заседание на WECAFC не е възможно да се постигне споразумение — включително на място — позволяващо отразяването на нови елементи в позицията на Съюза, въпросът трябва да бъде отнесен до Съвета или до подготвителните му органи.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final, 10.11.2016 г.

                     (3)

                        7348/1/17 REV 1, 24.3.2017 г.


               ЕВРОПЕЙСКА КОМИСИЯ
            Брюксел, 10.7.2019
            COM(2019) 327 final
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Комитета по риболова в централната източна част на Атлантическия океан
            (текст от значение за ЕИП)

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решение за установяване на позицията, която трябва да се заеме от името на Съюза на заседанията на Комитета по риболова в централната източна част на Атлантическия океан (CECAF) през периода 2019—2023 г. във връзка с планираното приемане на необвързващи наблюдения и мерки по отношение на управлението на живите морски ресурси.

               2.Контекст на предложението

               2.1.Организация на ООН за прехрана и земеделие

               Комитетът по риболова в централната източна част на Атлантическия океан (CECAF) е създаден с Резолюция 1/48 на Съвета на Организацията на ООН за прехрана и земеделие (ФАО) съгласно член VI, параграф 2 от Учредителния акт на ФАО. Уставът на CECAF е обнародван от генералния директор на ФАО на 19 септември 1967 г. и е изменен за последен път през 2003 г., по-специално по отношение на целта, функциите и отговорностите на CECAF.

               Целта на CECAF е да насърчава устойчивото използване на живите морски ресурси в рамките на своята зона на компетентност посредством правилно управление и развитие на рибарството и риболовните операции. CECAF обхваща всички живи морски ресурси в рамките на своята зона на компетентност, която се простира от нос Спартел до устието на река Конго.

               Европейският съюз е член на CECAF
                  1
               , членове са също така Гърция, Испания, Италия, Нидерландия, Полша, Румъния и Франция.

               2.2.Комитет по риболова в централната източна част на Атлантическия океан

               CECAF е консултативен технически и регионален орган в областта на рибарството, създаден съгласно член VI, параграф 2 от Учредителния акт на ФАО. Секретариатът на CECAF се управлява и финансира от ФАО. Основните функции на CECAF включват насърчаване, координиране и улесняване на научните изследвания, управлението и дейностите, свързани с опазването и управлението на живите морски ресурси в неговата зона на компетентност. CECAF може също така да предоставя на своите членове консултации относно управлението, наблюдението, контрола и надзора на риболовните дейности. Той освен това работи за установяването на научната основа за регулаторни мерки, водещи до опазването и управлението на морските рибни ресурси, и предоставя консултации във връзка с приемането на регулаторни мерки от страна на правителствата на своите членове.

               Заседанията на CECAF обикновено се провеждат на всеки две години. Като негов член Съюзът има право на участие и право на глас. Решенията на CECAF се вземат с мнозинство от подадените гласове, с изключение на случаите, за които в процедурния му правилник е предвидено друго.

               2.3.Решения, приети от Комитета по риболова в централната източна част на Атлантическия океан

               Съгласно мандата, определен в неговия преработен устав, CECAF предоставя на правителствата на своите членове и на компетентните регионални организации консултации във връзка с мерките за управление („мерките“). Тъй като CECAF има консултативен статут, неговите решения не са обвързващи за членовете му.

               3.Позиция, която трябва да се заеме от името на Съюза

               В съответствие с процедурите, приложими по отношение на регионалните организации за управление на рибарството (РОУР), позицията, която трябва да се заеме от името на Съюза на годишните заседания на регионалните органи в областта на рибарството, какъвто е CECAF, се установява посредством двустепенен подход. С решение на Съвета се определят ръководните принципи и насоки на позицията на Съюза на многогодишна основа, която позиция впоследствие се коригира преди всяко годишно заседание посредством неофициални документи на Комисията, предназначени за обсъждане в работната група на Съвета.

               Настоящото предложение за решение:

               ·съдържа общи принципи и насоки, като същевременно отчита във възможно най-голяма степен специфичните характеристики на CECAF;

               ·установява, в съответствие с искането на държавите членки, стандартната процедура за ежегодното определяне на позицията на Съюза;

               ·включва принципите и насоките на новата обща политика в областта на рибарството, определени в Регламент (ЕС) № 1380/2013 на Европейския парламент и на Съвета
                  2
               , като е съобразено и с целите, формулирани в Съобщението на Комисията относно външното измерение на общата политика в областта на рибарството
                  3
               ;

               ·отчита съвместното съобщение на върховния представител на Съюза по въпросите на външните работи и политиката на сигурност и на Европейската комисия, озаглавено „Международно управление на океаните: приносът на ЕС за отговорното управление на океаните“
                  4
               , и заключенията на Съвета във връзка с това съвместно съобщение
                  5
               ; и

               ·отчита съобщението на Комисията до Европейския парламент, Съвета, Европейския икономически и социален комитет и Комитета на регионите, озаглавено „Европейска стратегия за пластмасите в кръговата икономика“
                  6
               .

               4. Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз („Договора“) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  7
               .

               4.1.2.Приложение в конкретния случай

               CECAF е технически и регионален орган в областта на рибарството, създаден с Резолюция 1/48 на ФАО от 1967 г. съгласно член VI, параграф 2 от Учредителния акт на ФАО. Решенията на CECAF („мерките“) не са обвързващи за неговите членове, но актовете, които CECAF има за задача да приема, са годни да окажат съществено въздействие върху съдържанието на приеманата от законодателя на Съюза нормативна уредба.

               Предвиденият акт не допълва, нито изменя институционалната рамка на споразумението.

               Поради това процесуалноправното основание за предложеното решение е член 218, параграф 9 от Договора.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от Договора зависи преди всичко от целта и съдържанието на предвидения акт, по отношение на който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от Договора трябва да се основава на едно-единствено материалноправно основание, а именно на изискваното от основната цел или част.

               4.2.2.Приложение в конкретния случай

               Основната цел и съдържание на предвидения акт са свързани с риболова. Правното основание при определяне на принципите, които трябва да бъдат отразени в настоящата позиция, е Регламент (ЕС) № 1380/2013.

               Поради това материалноправното основание за предложеното решение е член 43, параграф 2 от Договора.

               4.3.Заключение

               Правното основание за предложеното решение следва да е член 43, параграф 2 от Договора във връзка с член 218, параграф 9 от Договора.

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Комитета по риболова в централната източна част на Атлантическия океан

               (текст от значение за ЕИП)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз („Договора“), и по-специално член 43, параграф 2 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Европейският съюз е член на Комитета по риболова в централната източна част на Атлантическия океан (CECAF) — регионален комитет по риболова към Организацията на ООН за прехрана и земеделие (ФАО), създаден съгласно член VI, параграф 2 от Учредителния акт на ФАО.

               (2)Европейският съюз е член на ФАО
                  8
               .

               (3)Съгласно мандата, определен в неговия преработен устав, CECAF предоставя консултации във връзка с мерките за управление („мерките“). Тъй като CECAF има консултативен статут, неговите решения не са обвързващи за членовете му.

               (4)На заседанията си CECAF предоставя консултации във връзка с мерките за опазване и управление на живите морски ресурси.

               (5)Тъй като CECAF има за задача да приема необвързващи актове, които са годни да окажат съществено въздействие върху съдържанието на приеманата от законодателя на Съюза нормативна уредба, целесъобразно е да се установи позицията, която трябва да се заеме от името на Съюза в рамките на CECAF през периода 2019—2023 г. Повечето решения на Съвета, с които се определя позицията на Съюза в рамките на регионалните организации за управление на рибарството (РОУР), в които Съюзът е договаряща страна, подлежат на преразглеждане преди годишните заседания на съответните РОУР за 2024 г. За да се съгласуват по-добре позициите на Съюза във всички регионални организации за управление на рибарството и регионални органи в областта на рибарството, както и за да се рационализира процесът на преразглеждане, настоящото решение на Съвета следва да бъде преразгледано най-късно преди CECAF да проведе свое заседание през 2024 г.

               (6)В съвместното съобщение на върховния представител на Съюза по въпросите на външните работи и политиката на сигурност и на Европейската комисия, озаглавено „Международно управление на океаните: приносът на ЕС за отговорното управление на океаните“
                  9
               , и в заключенията на Съвета във връзка с това съвместно съобщение
                  10
               , се посочва, че насърчаването на мерките за подкрепа и повишаване на ефективността на регионалните организации за управление на рибарството и, когато е уместно, за подобряване на тяхното управление и за засилване на сътрудничеството в ключови области, свързани с океана, с цел запълване на пропуските в регионалното управление, е в центъра на действието на ЕС в рамките на тези форуми.

               (7)Както се посочва в съобщението на Комисията до Европейския парламент, Съвета, Европейския икономически и социален комитет и Комитета на регионите, озаглавено „Европейска стратегия за пластмасите в кръговата икономика“
                  11
               , необходимо е да се предприемат конкретни мерки за намаляване на отпадъците от пластмаси и замърсяването на морската среда, както и за ограничаване на случаите на загуба или изоставяне на риболовни уреди в морето.

               (8)Предвид изменящия се характер на рибните ресурси в зоната на CECAF и необходимостта в позицията на Съюза да бъдат взети под внимание някои нови обстоятелства, включително новата научна и друга важна информация, представена преди или по време на заседанията на CECAF, следва да бъдат установени процедури във връзка с ежегодното уточняване на позицията на Съюза през периода 2019—2023 г., които са съобразени с принципа на лоялно сътрудничество между институциите на Съюза, залегнал в член 13, параграф 2 от Договора за Европейския съюз,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза на заседанията на Комитета по риболова в централната източна част на Атлантическия океан (CECAF), е определена в приложение I.

               Член 2

               Ежегодното уточняване на позицията на Съюза, която трябва да се заеме на заседанията на CECAF, се извършва в съответствие с приложение II.

               Член 3

               Позицията на Съюза, определена в приложение I, се оценява и при необходимост се преразглежда от Съвета по предложение на Комисията най-късно преди CECAF да проведе свое заседание през 2024 г.

               Член 4

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Решение на Съвета от 25 ноември 1991 г. за присъединяване на Европейската икономическа общност към Организацията на ООН за прехрана и земеделие (ФАО).

                     (2)

                        Регламент (ЕС) № 1380/2013 на Европейския парламент и на Съвета относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).

                     (3)

                        COM(2011) 424, 13.7.2011 г.

                     (4)

                        JOIN(2016) 49 final, 10.11.2016 г.

                     (5)

                        7348/1/17 REV 1, 24.3.2017 г.

                     (6)

                        COM(2018) 28 final, 16.1.2018 г.

                     (7)

                        Решение на Съда на Европейския съюз от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (8)

                        Решение на Съвета от 25 ноември 1991 г. за присъединяване на Европейската икономическа общност към Организацията на ООН за прехрана и земеделие (ФАО).

                     (9)

                        JOIN(2016) 49 final, 10.11.2016 г.

                     (10)

                        7348/1/17 REV 1, 24.3.2017 г.

                     (11)

                        COM(2018) 28 final, 16.1.2018 г.

    ---documentbreak---

               ЕВРОПЕЙСКА КОМИСИЯ
            Брюксел, 10.7.2019
            COM(2019) 327 final
            ПРИЛОЖЕНИЯ
            към предложението за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Комитета по риболова в централната източна част на Атлантическия океан

               ПРИЛОЖЕНИЕ I

               Позиция, която трябва да се заеме от името на Съюза в рамките на Комитетa по риболова в централната източна част на Атлантическия океан (CECAF)

               1.ПРИНЦИПИ

               В рамките на CECAF Съюзът:

               a) действа в съответствие с целите и принципите, които си е поставил в рамките на общата политика в областта на рибарството, по-специално чрез подхода на предпазливост, и целите, свързани с постигането на максимален устойчив улов, както е посочено в член 2, параграф 2 от Регламент (ЕС) № 1380/2013, така че да се насърчи прилагането на екосистемен подход към управлението на рибарството, да се предотврати и намали, доколкото е възможно, нежеланият улов и постепенно да се премахне изхвърлянето на улов, да се сведе до минимум въздействието на риболовните дейности върху морските екосистеми и техните местообитания, както и да се осигури — посредством насърчаване на икономически жизнеспособен и конкурентоспособен сектор на рибарството в Съюза — справедлив жизнен стандарт за хората, чийто поминък зависи от риболовните дейности, при отчитане на интересите на потребителите;

               б) се стреми да осигури адекватно участие на заинтересованите страни в подготвителния етап на мерките на CECAF, които се приемат в рамките на CECAF в съответствие с неговия преработен устав;

               в) гарантира, че приетите в рамките на CECAF мерки са съгласувани с международното право, и по-специално с разпоредбите на Конвенцията на ООН от 1982 г. по морско право, Споразумението на ООН от 1995 г., свързано с опазването и управлението на трансгранично преминаващите и далекомигриращите рибни запаси, Споразумението от 1993 г. за насърчаване на спазването на международните мерки за опазване и управление от риболовните кораби в открито море и Споразумението на Организацията за прехрана и земеделие от 2009 г. за мерките на пристанищната държава;

               г)насърчава позициите, съответстващи на най-добрите практики на регионалните организации за управление на рибарството (РОУР) и регионалните органи в областта на рибарството (РООР) в същата зона, и гарантира насърчаването на координацията между РОУР и съответните организации, като подрегионалните организации в областта на рибарството и регионалните морски конвенции, както и — според случая — сътрудничеството със световни организации в рамките на техните мандати, когато е целесъобразно, включително механизмите за сътрудничество между РОУР, отговарящи за улова на видове, различни от риба тон, които механизми са подобни на т. нар. „процес от Кобе“ по отношение на РОУР за рибата тон;

               д) се стреми към съгласуваност и полезно взаимодействие с провежданата от него политика в рамките на двустранните му отношения в областта на рибарството с трети държави и гарантира съгласуваност с другите си политики — по-специално в областта на външните отношения, заетостта, околната среда, търговията, развитието, научните изследвания и иновациите;

               е)гарантира спазването на своите международни ангажименти;

               ж) действа в съответствие със заключенията на Съвета от 19 март 2012 г. във връзка със Съобщението на Комисията относно външното измерение на общата политика в областта на рибарството
                  1
               ;

               з) се стреми да създава равноправни условия за флота на Съюза в зоната на компетентност на CECAF въз основа на същите принципи и стандарти като тези, приложими съгласно правото на Съюза, и да насърчава еднаквото прилагане на тези принципи и стандарти;

               и) действа в съответствие със съвместното съобщение на върховния представител на Съюза по въпросите на външните работи и политиката на сигурност и на Европейската комисия, озаглавено „Международно управление на океаните: приносът на ЕС за отговорното управление на океаните“
                  2
               , както и със заключенията на Съвета във връзка с това съвместно съобщение
                  3
               , и насърчава мерките за подпомагане и повишаване на ефективността на CECAF и, когато е уместно, за подобряване на неговото управление и постигнатите от него резултати, по-специално като подкрепя реформата, чрез която CECAF да се превърне в пълноценна РОУР, като принос към устойчивото управление на океаните във всичките му измерения.

               2.НАСОКИ

               При необходимост Съюзът се стреми да подкрепя предприемането на следните действия от страна на CECAF:

               a) мерки за опазването и управлението на живите морски ресурси в зоната на компетентност на CECAF въз основа на най-добрите налични научни становища;

               б) мерки във връзка с дейностите по наблюдение, контрол и надзор в зоната на компетентност на CECAF, включително за предотвратяване, възпиране и премахване на незаконния, недеклариран и нерегулиран риболов;

               в) мерки за максимално ограничаване на отрицателното въздействие на риболовните дейности и аквакултурата върху морското биологично разнообразие и морските екосистеми и техните местообитания, включително мерки за намаляване на замърсяването на морската среда и предотвратяване на изхвърлянето на пластмаси в морето, както и за намаляване на въздействието на намиращите се в морето пластмаси върху морското биологично разнообразие и екосистемите, мерки за защита на уязвимите морски екосистеми в зоната на компетентност на CECAF в съответствие с Международните насоки на ФАО за управление на дълбоководния риболов в открито море и мерки за избягване и намаляване, доколкото е възможно, на нежелания улов, включително и по-специално на уязвимите морски видове, както и за постепенно премахване на изхвърлянето на улов;

               г)мерки за намаляване на въздействието на изоставените, изгубените или изхвърлените по друг начин риболовни уреди в океаните и за улесняване на идентифицирането и прибирането на тези уреди;

               д)когато е целесъобразно — съвместни подходи с други РООР и РОУР, по-специално с тези от тях, които участват в управлението на рибарството в същата зона;

               е)препоръки — когато е целесъобразно и дотолкова, доколкото е разрешено по силата на съответните учредителни документи — които насърчават прилагането на Конвенцията относно условията на труд в сектора на риболова на Международната организация на труда;

               ж) допълнителни технически мерки, основани на становища на спомагателните органи и работните групи на CECAF.

               ПРИЛОЖЕНИЕ II

               Ежегодно уточняване на позицията на Съюза, която трябва да се заеме
                  на заседанията на Комитета по риболова в централната източна част на Атлантическия океан

               Преди всяко заседание на CECAF, когато този орган има за задача да приема решения, които са годни да окажат съществено въздействие върху съдържанието на приеманата от законодателя на Съюза нормативна уредба, се предприемат необходимите стъпки, така че в позицията, която ще бъде изразена от името на Съюза, да бъде взета под внимание най-актуалната научна и друга важна информация, предадена на Комисията, в съответствие с принципите и насоките, определени в приложение I.

               За тази цел и въз основа на посочената информация Комисията представя на Съвета или на подготвителните му органи достатъчно рано преди всяко заседание на CECAF писмен документ, съдържащ елементите във връзка с предложеното уточняване на позицията, която трябва да бъде изразена от името на Съюза, за обсъждане и одобряване на детайлите по нея.

               Ако по време на заседание на CECAF не е възможно да се постигне споразумение — включително на място — позволяващо отразяването на нови елементи в позицията на Съюза, въпросът трябва да бъде отнесен до Съвета или до подготвителните му органи.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final, 10.11.2016 г.

                     (3)

                        7348/1/17 REV 1, 24.3.2017 г.


               ЕВРОПЕЙСКА КОМИСИЯ
            Брюксел, 30.11.2017
            COM(2017) 711 final
            2017/0314(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюзв рамките на Съвместния комитет на ЕИП във връзка с изменение на приложение XIII (Транспорт)към Споразумението за ЕИП

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               Проектът на решение на Съвместния комитет на ЕИП (приложен към предложението за решение на Съвета) има за цел да се измени приложение XIII (Транспорт) към Споразумението за ЕИП, за да може Директива 2014/94/EС на Европейския парламент и на Съвета от 22 октомври 2014 г. за разгръщането на инфраструктура за алтернативни горива
                  1
                да бъде включена в Споразумението за ЕИП.

               •Съгласуваност с действащите разпоредби в тази област на политиката

               С приложения проект на решение на Съвместния комитет се разширява прилагането на вече съществуващата политика на ЕС, за да бъдат включени членуващите в ЕИП държави от ЕАСТ (Норвегия, Исландия и Лихтенщайн).

               •Съгласуваност с другите политики на Съюза

               Разширяването на прилагането на достиженията на правото на ЕС за членуващите в ЕИП държави от ЕАСТ чрез включването на тези достижения в Споразумението за ЕИП се извършва в съответствие с целите и принципите на това споразумение, което е насочено към създаването на динамично и хомогенно европейско икономическо пространство, основано на общи правила и еднакви условия на конкуренция.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Законодателството, което трябва да бъде включено в Споразумението за ЕИП, се основава на член 91 от Договора за функционирането на Европейския съюз.

               Съгласно член 1, параграф 3 от Регламент (ЕО) № 2894/94 на Съвета относно условията за прилагане на Споразумението за Европейското икономическо пространство
                  2
                Съветът определя въз основа на предложение на Комисията позицията, която трябва да се заеме от името на Съюза по отношение на подобни решения.

               ЕСВД в сътрудничество с Комисията представя проекта на решение на Съвместния комитет на ЕИП пред Съвета, който следва да го приеме като позиция на Съюза. ЕСВД се надява да има възможност да представи тази позиция на Съюза пред Съвместния комитет на ЕИП възможно най-скоро.

               •Субсидиарност (при неизключителна компетентност)

               Предложението е в съответствие с принципа на субсидиарност по посочената по-долу причина.

               Целта на настоящото предложение, а именно да се осигури хомогенността на вътрешния пазар, не може да бъде постигната в достатъчна степен от държавите членки, вследствие на което може, с оглед на последиците, да бъде постигната по-добре на равнището на Съюза.

               Процесът на включване на достиженията на правото на ЕС в Споразумението за ЕИП се извършва в съответствие с Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство, в който се потвърждава възприетият подход.

               •Пропорционалност

               В съответствие с принципа на пропорционалност настоящото предложение не надхвърля необходимото за постигането на своята цел.

               •Избор на инструмент

               В съответствие с член 98 от Споразумението за ЕИП избраният инструмент е решение на Съвместния комитет на ЕИП. Съвместния комитет на ЕИП осигурява ефективното изпълнение и функциониране на Споразумението за ЕИП. За тази цел той взема решения в случаите, предвидени в това споразумение.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               •Събиране и използване на експертни становища

               Не е приложимо

               •Оценка на въздействието

               Не е приложимо

               4.ОТРАЖЕНИЕ ВЪРХУ БЮДЖЕТА

               Не се очаква отражение върху бюджета в резултат на включването на Директива 2014/94/ЕС в Споразумението за ЕИП.

               5.ДРУГИ ЕЛЕМЕНТИ

               Основните промени, поискани от страна на ЕАСТ:

               Адаптация б), член 6

               Използването на природен газ в Исландия е ограничено, тъй като понастоящем в Исландия не съществуват пазар, инфраструктура и предприятия за природен газ — нито в автомобилния транспорт, нито за морски плавателни съдове. Такъв пазар и предприятия не са съществували в миналото и не се очаква да се появят в бъдеще. Няма изградени разпределителни мрежи за природен газ. В този контекст член 6 от Директива 2014/94/ЕС следва да не се прилага по отношение на Исландия.

               Адаптация в), Директивата като цяло

               Поради специфичното му положение на Лихтенщайн беше предоставено пълно освобождаване от Директива 2009/28/ЕО за насърчаване използването на енергия от възобновяеми източници
                  3
               , която бе включена в Споразумението за ЕИП и на която Директива 2014/94/ЕС се позовава в редица случаи.

               Тъй като Лихтенщайн не разполага с брегова линия/пристанища, нито с летища (с изключение на малко летище за хеликоптери), в страната няма магистрали и най-важното — тя не е част от мрежата TEN-T, Лихтенщайн иска да бъде освободен от прилагането на Директива 2014/94/ЕС.

               2017/0314 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз
                  в рамките на Съвместния комитет на ЕИП във връзка с изменение на приложение XIII (Транспорт)
                  към Споразумението за ЕИП

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 91 във връзка с член 218, параграф 9 от него,

               като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство
                  4
               , и по-специално член 1, параграф 3 от него,

               като взе предвид предложението на Европейската комисия,

               като има предвид, че:

               (1)Споразумението за Европейското икономическо пространство
                  5
                („Споразумението за ЕИП“) влезе в сила на 1 януари 1994 г.

               (2)В съответствие с член 98 от Споразумението за ЕИП Съвместният комитет на ЕИП може да реши да измени inter alia приложение XIII (Транспорт) към Споразумението за ЕИП.

               (3)Директива 2014/94/ЕС на Европейския парламент и на Съвета
                  6
                следва да бъде включена в Споразумението за ЕИП.

               (4)Следователно приложение XIII (Транспорт) към Споразумението за ЕИП следва да бъде съответно изменено.

               (5)С оглед на това позицията на Съюза в рамките на Съвместния комитет на ЕИП следва да се основава на приложения проект на решение,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Съвместния комитет на ЕИП във връзка с предложеното изменение на приложение XIII (Транспорт) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.

               Член 2

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

                     (1)

                        ОВ L 307, 28.10.2014 г., стр. 1.

                     (2)

                        ОВ L 305, 30.11.1994 г., стр. 6—8.

                     (3)

                        Директива 2009/28/ЕО на Европейския парламент и на Съвета от 23 април 2009 г. за насърчаване използването на енергия от възобновяеми източници и за изменение и впоследствие за отмяна на директиви 2001/77/ЕО и 2003/30/ЕО (ОВ L 140, 5.6.2009 г., стр. 16).

                     (4)

                        ОВ L 305, 30.11.1994 г., стр. 6.

                     (5)

                        ОВ L 1, 3.1.1994 г., стр. 3.

                     (6)

                        Директива 2014/94/EC на Европейския парламент и на Съвета от 22 октомври 2014 г. за разгръщането на инфраструктура за алтернативни горива (ОВ L 307, 28.10.2014 г., стр. 1).

    ---documentbreak---

               ЕВРОПЕЙСКА КОМИСИЯ
            Брюксел,30.11.2017
            COM(2017) 711 final
            ПРИЛОЖЕНИЕ
            към
            Предложение за решение на Съвета
            относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменение на приложение XIII (Транспорт) към Споразумението за ЕИП

               ПРИЛОЖЕНИЕ

                  РЕШЕНИЕ НА СЪВМЕСТНИЯ КОМИТЕТ НА ЕИП № …/2017

                  от [...] година

                  за изменение на приложение XIII (Транспорт) към Споразумението за ЕИП

               СЪВМЕСТНИЯТ КОМИТЕТ НА ЕИП,

               като взе предвид Споразумението за Европейското икономическо пространство („Споразумението за ЕИП“), и по-специално член 98 от него,

               като има предвид, че:

               (1)Директива 2014/94/ЕС на Европейския парламент и на Съвета от 22 октомври 2014 г. за разгръщането на инфраструктура за алтернативни горива
                  1
                следва да бъде включена в Споразумението за ЕИП.

               (2)Следователно приложение XIII към Споразумението за ЕИП следва да бъде съответно изменено,

               ПРИЕ НАСТОЯЩОТО РЕШЕНИЕ:

               Член 1

               След точка 5 (заличена) от приложение XIII към Споразумението за ЕИП се вмъква следната точка:

               „5а.32014 L 0094: Директива 2014/94/EC на Европейския парламент и на Съвета от 22 октомври 2014 г. за разгръщането на инфраструктура за алтернативни горива (ОВ L 307, 28.10.2014 г., стр. 1).

               За целите на настоящото споразумение разпоредбите на Директивата се четат със следните адаптации:

               а)По отношение на държавите от ЕАСТ думата „ДФЕС“ в член 3, параграф 5 се чете „Споразумението за ЕИП“.

               б)Член 6 не се прилага за Исландия.

               в)Директивата не се прилага за Лихтенщайн.“

               Член 2

               Текстовете на Директива 2014/94/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.

               Член 3

               Настоящото решение влиза в сила на […] г., при условие че са внесени всички нотификации, предвидени в член 103, параграф 1 от Споразумението за ЕИП
                  2*.

               Член 4

               Настоящото решение се публикува в раздела за ЕИП и в притурката за ЕИП към Официален вестник на Европейския съюз.

               Съставено в Брюксел на [...] година.

                     За Съвместния комитет на ЕИП

                     Председател

                     Секретари
                     на Съвместния комитет на ЕИП

                     (1)

                        ОВ L 307, 28.10.2014 г., стр. 1.

                     (2)
                  *
                        [Без отбелязани конституционни изисквания.] [С отбелязани конституционни изисквания.]


               ЕВРОПЕЙСКА КОМИСИЯ
            Брюксел, 22.2.2018
            COM(2018) 150 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на средства от фонд „Солидарност“ на Европейския съюз с цел предоставяне на помощ на Гърция, Испания, Франция и Португалия

               ОБЯСНИТЕЛЕН МЕМОРАНДУМ

               1.Контекст на предложението

               Настоящото решение се отнася до мобилизирането на средства от фонд „Солидарност“ на Европейския съюз (ФСЕС) в размер на 104 166 951 EUR за оказване на помощ на Гърция, Франция, Португалия и Испания във връзка с бедствията, които сполетяха тези държави през 2017 г. Това мобилизиране на средства е съпътствано от проект на коригиращ бюджет (ПКБ) № 1/2018
                  1
               , в който се предлага записването на необходимите бюджетни кредити в общия бюджет за 2018 г., под формата на бюджетни кредити за поети задължения и за плащания, след приспадане на вече изплатения аванс (6 520 846 EUR).

               2.Информация и условия

               2.1Гърция — земетресения в Лесбос

               На 12 юни 2017 г. земетресение с магнитуд от 6,3 по скалата на Рихтер засегна остров Лесбос в северния Егейски регион. Последваха множество вторични трусове, които причиниха щети на частни домове, на предприятия и на местната инфраструктура.

               (1)Гърция подаде заявление за помощ от ФСЕС на 1 септември 2017 г. — в рамките на срока от 12 седмици след възникването на първите щети.

               (2)Бедствието е с природен характер.

               (3)Гръцките органи оценяват общите преки щети на 54,4 милиона евро. Заявлението бе представено въз основа на критериите за „регионално природно бедствие“, предвидени в член 2, параграф 3 от Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз
                  2
                (наричан по-долу „регламентът“), с който „регионалното природно бедствие“ е определено като всяко природно бедствие, което предизвиква преки щети в регион на ниво NUTS 2 на отговаряща на условията държава в размер на над 1,5 % от брутния вътрешен продукт (БВП) на този регион. Щетите, причинени на Лесбос, представляват 2,14 % от БВП на засегнатия северен Егейски регион
                  3
                на ниво NUTS 2 и следователно надвишават прага от 1,5 % от регионалния БВП, предвиден в регламента.

               (4)В заявлението си Гърция поиска авансово плащане съгласно предвиденото в член 4а от Регламента за ФСЕС. На 24 октомври 2017 г. Комисията прие Решение за изпълнение C(2017) 7203 за предоставяне на аванс от 10 % в размер на 135 912 EUR от очакваната финансова помощ от ФСЕС, която впоследствие беше изплатена в пълен размер на Гърция на 9 ноември 2017 г.

               (5)В своето заявление гръцките органи описват подробно ситуацията след земетресението и усилията, положени за подпомагане на засегнатото население. Гърция докладва, че дванадесет села в Лесбос са претърпели щети от земетресението. Над половината от село Vrisa е било разрушено и неговите 850 жители са били евакуирани за дълъг период от време поради силните вторични трусове. За 776 къщи са били необходими ремонтни дейности и 200 къщи е трябвало да бъдат отново построени. Освен това училищата в засегнатата зона са останали затворени. Куполът на църквата „Св. Пантелеймон“ в Plomari се е сринал. Свлачища са затворили главния път между Mytilini и Plomari в Agios Isidoros и пътя към Melinta. Значителни щети са причинени и на исторически обекти, включително на Природонаучния музей на Атинския национален и каподистрийски университет във Vrisa. Незначителни щети са причинени в град Chios и село Kampos.

               (6)Гърция оцени разходите за спешни и възстановителни действия, отговарящи на условията по член 3, параграф 2 от регламента, на 12,7 милиона евро.

               (7)Гръцките органи потвърдиха, че допустимите разходи нямат застрахователно покритие.

               (8)Пострадалият регион е „регион в преход“ по линия на европейските структурни и инвестиционни фондове (за периода 2014—2020 г.). В заявлението си гръцките органи не са уведомили Комисията за намерението си да пренасочат средства от програмите по европейските структурни и инвестиционни фондове към мерки за възстановяване.

               (9)Гърция не задейства механизма на ЕС за гражданска защита.

               (10)Що се отнася до прилагането на законодателството на Съюза относно предотвратяването и управлението на риска от бедствия, в момента няма производство за установяване на нарушение в ход.

               (11)След силните земетресения, засегнали Гърция между 1978 и 1981 г., гръцкото правителство реши да създаде рамка за предотвратяване и управление на рисковете от природни бедствия с цел подобряване на устойчивостта на местните общности чрез рамка за прилагане на политики за намаляване на известните рискове, справяне с последиците от земетресения и процедури/действия за предотвратяване на нови рискове. Гръцката система за противоземетръсна гражданска защита се основава на политики, свързани главно с намаляването на уязвимостта, чрез предотвратяване и редуциране на риска (и щетите) и за справяне с извънредните ситуации и с последствията от бедствията.

               2.2Франция — ураганите Ирма и Мария в Сен Мартен и Гваделупа

               На 5 и 6 септември 2017 г. безпрецедентно силен ураган от категория 5, наречен Ирма, премина в северозападна посока през Карибите — много хора загинаха, други пострадаха и ураганът остави огромни разрушения. „Окото“ на урагана Ирма премина през остров Сен Мартен/Синт Мартен със средна скорост 290—295 km/h, унищожавайки над 90 % от острова. Само две седмици по-късно на 18 и 19 септември ураганът Мария, друг ураган от категория 5, възникнал в резултат на същите метеорологични и климатични условия като Ирма, премина през Карибите и отново нанесе значителни щети на Сен Мартен/Синт Мартен, Гваделупа и части от Мартиника.

               (1)Франция подаде заявление за финансова помощ от ФСЕС на 27 ноември 2017 г. — в рамките на срока от 12 седмици след регистрирането на първите щети.

               (2)Бедствието е с природен характер.

               (3)Френските органи оценяват общите преки щети, причинени от бедствието, на 1 956,2 милиона евро. Заявлението бе представено въз основа на критериите за „регионално природно бедствие“, предвидени в член 2, параграф 3 от регламента. Заявлението на Франция се отнася до един-единствен регион на ниво NUTS 2, обхващащ Сен Мартен и Гваделупа. Тъй като този регион има статут на най-отдалечен регион по смисъла на член 349 от Договора за функционирането на Европейския съюз, за него се прилага по-нисък праг на щетите от 1 % от регионалния БВП. Докладваните преки щети представляват 21,9 % от БВП на региона
                  4
                и далеч надхвърлят приложимия праг на щетите от 1 % за най-отдалечените региони, определен в регламента.

               (4)В заявлението си Франция поиска авансово плащане съгласно предвиденото в член 4а от регламента. На 12 декември 2017 г. Комисията прие Решение за изпълнение C(2017) 8726 за предоставяне на аванс от 10 % в размер на 4 890 603 EUR от очакваната финансова помощ от ФСЕС. Авансовата сума беше изплатена на Франция на два транша — през декември 2017 г. (2 369 757 EUR) и през януари 2018 г. (2 520 846 EUR).

               (5)В своето заявление френските органи подробно описват мащаба на разрушенията, причинени от двата урагана. Силата на Ирма — ураган от категория 5, при който ветровете достигнаха средна скорост над 275 km/h в продължение на повече от 3 дни, няма прецедент. По-малко от две седмици по-късно Карибите пострадаха отново от ураган — този път от урагана Мария, който причини щети най-вече в Гваделупа. Най-малко 35 души са загинали в Карибския басейн. По време на пика на кризата почти 3 000 пожарникари, спасителни работници, лекари, полицаи и войници бяха изпратени в засегнатите области, за да участват в оказването на хуманитарна помощ, подпомагане и закрила на населението. На населението бяха предоставени 226 тона храна и 735 000 литра вода. За осигуряване на приемливи жилищни условия бяха предоставени временни модули за настаняване. На остров Сен Мартен 90 % от сградите бяха увредени от пориви на вятъра. От тях 25 % бяха напълно унищожени, а 40 % ще се нуждаят от структурни дейности. Икономиката на острова се основава главно на туризма. Очаква се ураганът да доведе до дългосрочна безработица в сектора, докато общите коефициенти на безработица се увеличават драстично. В Гваделупа, след преминаването на урагана Мария през нощта на 18 срещу 19 септември 2017 г., всички държавни служби бяха мобилизирани за разчистване на пътищата, спасяване на населението и оказване на помощ за възстановяване на нормалните условия на живот. В продължение на дни около 60 000 домакинства в много области в Гваделупа останаха без ток и вода. Много от банановите плантации, които представляват един от важните източници на приходи за Гваделупа, съществено са унищожени и ще са необходими две години, за да си възстановят изцяло производството.

               (6)Франция оценява разходите за спешни и възстановителни действия, отговарящи на условията по член 3, параграф 2 от регламента, на 191,4 милиона евро.

               (7)Френските органи потвърдиха, че допустимите разходи нямат застрахователно покритие.

               (8)Пострадалите най-отдалечени региони са „по-слабо развити региони“ по линия на европейските структурни и инвестиционни фондове (за периода 2014—2020 г.). Френските органи уведомиха Комисията за намерението си да пренасочат средства от програмите по европейските структурни и инвестиционни фондове към мерки за възстановяване.

               (9)По искане на Франция беше задействан Механизмът за гражданска защита на Съюза. Освен това Комисията мобилизира 2,4 милиона евро за незабавна хуманитарна помощ за островите в региона, засегнати от урагана Ирма. Освен това беше използван инструментът за картографиране на спътника „Коперник“ в подкрепа на усилията за оказване на помощ.

               (10)Що се отнася до прилагането на законодателството на Съюза относно предотвратяването и управлението на риска от бедствия, в момента няма производство за установяване на нарушение в ход.

               2.3Португалия — горски пожари в Centro

               Между юни и октомври 2017 г. Португалия претърпя няколко вълни от големи горски пожари, предизвикани от високи температури, силни ветрове и изключително ниска влажност. Тези пожари засегнаха предимно централните и северните региони на Португалия и имаха опустошителен ефект, довел до разрушаването на основна обществена инфраструктура, обществени сгради, частни домове и предприятия и до унищожаването на земеделска и горска земя.

               (1)Първата вълна от пожари в региона на Centro започна на 17 юни 2017 г. Много бързо, на 17 юли 2017 г. — в рамките на срока от 12 седмици за подаване на заявление, Португалия подаде първоначалното си заявление за помощ от ФСЕС. През периода юли — октомври обаче в Португалия отново избухнаха силни пожари. С оглед на тези събития Португалия представи актуализирана информация към заявлението си първо на 13 октомври 2017 г. и отново на 14 декември 2017 г., която включваше преразгледана оценка на общия размер на щетите, причинени от пожарите в периода между юни и октомври 2017 г.

               (2)Бедствието е с природен характер.

               (3)В окончателното си заявление португалските органи оценяват общия размер на преките щети, причинени от пожарите в периода между юни и октомври, на 1,458 милиарда евро. Заявлението бе подадено по критерия „голямо природно бедствие“ по силата на член 2, параграф 2 от регламента. Тази сума представлява 0,832 % от БНД на Португалия и надвишава прага за големи бедствия за мобилизиране на средства от фонд „Солидарност“ от 1 051,6 милиона евро през 2017 г. (т.е. 0,6 % от БНД на Португалия). Поради това бедствието се определя като „голямо природно бедствие“ и по тази причина попада в приложното поле на регламента.

               (4)В заявлението си Португалия поиска авансово плащане съгласно предвиденото в член 4а от регламента. На 9 ноември 2017 г. Комисията прие Решение за изпълнение C(2017) 7517 за предоставяне на аванс от 1 494 331 EUR. Тази сума се основаваше на първоначалната оценка на щетите от юли 2017 г. и представляваше 10 % от очакваната към онзи момент финансова помощ от ФСЕС. Авансовата сума беше изплатена изцяло на Португалия на 29 ноември 2017 г.

               (5)В своето заявление португалските органи подробно описват усилията, положени за борба с пожарите, както и въздействието на бедствието и последиците от него. Пожарите засегнаха предимно централните и северните региони през периода 17 юни — 17 октомври 2017 г. Само при пожара в Pedrógão Grande през юни загубиха живота си 64 души. Общо около сто души загинаха в пожарите. Много повече бяха ранени. Въздействието върху ежедневието и частната собственост беше значително. Огромните опожарени по време на пожарите площи, описани в заявлението, бяха картографирани в Европейската информационна система за горски пожари (EFFIS). Според EFFIS сериозно засегнатата опожарена площ е 491 094 хектара, от които 89 419 хектара са земеделска земя и 401 675 хектара са гори и други земи с дървесни насаждения.

               (6)Португалия оценява разходите за спешни и възстановителни действия, отговарящи на условията по член 3, параграф 2 от регламента, на 211,0 милиона евро.

               (7)Португалските органи потвърдиха, че допустимите разходи нямат застрахователно покритие.

               (8)Пострадалите региони са „по-слабо развити региони“ по линия на европейските структурни и инвестиционни фондове (за периода 2014—2020 г.). Португалските органи уведомиха Комисията за намерението си да пренасочат средства от програмите по европейските структурни и инвестиционни фондове към мерки за възстановяване.

               (9)По искане на Португалия бе задействан Механизмът за гражданска защита на Съюза с цел подпомагане на борбата с пожарите.

               (10)Що се отнася до прилагането на законодателството на Съюза относно предотвратяването и управлението на риска от бедствия в момента няма производство за установяване на нарушение в ход.

               (11)Португалското заявление съдържа общ преглед на предприетите превантивни мерки. Например Резолюция № 56/2015 на Съвета на министрите, публикувана в Официален вестник на Португалската република № 147 от 30 юли 2015 г., за одобряване на стратегическата рамка за политиката в областта на климата, Националната програма за изменението на климата и Националната стратегия за адаптиране към изменението на климата, представляващи стратегически документи, които са в съответствие със законодателството на ЕС относно предотвратяването и управлението на рисковете от бедствия, предизвикани от горски пожари.

               2.4Испания — горски пожари в Галиция

               Големи горски пожари избухнаха в региона Галисия, Северозападна Испания, през периода 10 — 17 октомври 2017 г. Пожарите възникнаха в резултат на същите метеорологични условия като тези в Португалия — високи температури, ветрове и изключително ниска влажност. Пожарите причиниха значителни разрушения на съществени части от обществената инфраструктура, частни домове, предприятия и горски земи.

               (1)Испания подаде заявление за помощ от ФСЕС на 22 декември 2017 г. — в рамките на срока от 12 седмици след регистрирането на първите щети на 10 октомври 2017 г.

               (2)Бедствието е с природен характер.

               (3)Испанските органи оценяват общите преки щети, причинени от бедствието, на 129,1 милиона евро. Тази сума е значително под прага за голямо бедствие, приложим за Испания през 2017 г., в размер на 3 378,5 милиона евро (т.е. 3 милиарда евро по цени от 2011 г.). Освен това сумата остава и под прага за т.нар. регионално бедствие, т.е. 1,5 % от регионалния брутен вътрешен продукт, който за Галисия е 808 милиона евро. Поради това бедствието не се определя нито като „голямо природно бедствие“, нито като „регионално природно бедствие“ по смисъла на регламента. Испания обаче беше засегната от същите метеорологични условия, причинили голямото бедствие в Португалия. Поради това испанските органи представиха своето заявление по т.нар. „разпоредба за съседна държава“, предвидена в член 2, параграф 4 от регламента, съгласно която помощ от ФСЕС може да се мобилизира и за всяко бедствие в отговаряща на условията държава, което е голямо бедствие и в отговаряща на условията съседна държава.

               (4)В своето заявление испанските органи поискаха авансово плащане. Като се има предвид ниското ниво на щетите и на очаквания размер на помощта, извършването на авансово плащане не беше обосновано.

               (5)Испанските органи предоставиха подробно описание на въздействието на бедствието. Опожарената площ, за която се отнася заявлението, обхваща 49 171 ha горски и храстови участъци, включително обекти по „Натура 2000“. Участваха над 300 служители и 112 леки автомобила от спасителните служби. 487 доброволци бяха мобилизирани за оказване на помощ за потушаване на пожарите. Броят на населението, засегнато от пожарите, е 96 730 души. Четирима души загубиха живота си. Засегнати бяха общо 151 общини от всичките 315 в Галисия. В икономическо отношение секторът на горското стопанство пострада най-силно, като само за него общите преки щети се оценяват на над 93,4 милиона евро. Испания бързо реагира на най-неотложните нужди на населението, засегнато от пожарите, като например осигуряване на социална подкрепа, временно настаняване и основни спешни действия и действия за възстановяване на инфраструктурата.

               (6)Испания оцени разходите за спешни и възстановителни действия, отговарящи на условията по член 3, параграф 2 от регламента, на 18,7 милиона евро.

               (7)Испанските органи потвърдиха, че допустимите разходи нямат застрахователно покритие.

               (8)Пострадалият регион Галисия е „по-силно развит регион“ по линия на европейските структурни и инвестиционни фондове (за периода 2014—2020 г.). В заявлението си испанските органи не са уведомили Комисията за намерението си да пренасочат средства от програмите по европейските структурни и инвестиционни фондове към мерки за възстановяване.

               (9)Испания не поиска задействането на Механизма за гражданска защита на Съюза.

               (10)Що се отнася до прилагането на законодателството на Съюза относно предотвратяването и управлението на риска от бедствия в момента няма производство за установяване на нарушение в ход.

               (11)В заявлението си Испания се позовава на Решение № 1313/2013/ЕС на Европейския парламент и на Съвета от 17 декември 2013 г. относно Механизъм за гражданска защита на Съюза. Териториалният план за действие в извънредни ситуации за Галисия (PLATERGA) предвижда набор от правила и процедури за действие и превенция от страна на публичните администрации за преодоляване на всяка извънредна ситуация, която се случва в Галисия. Освен това съществува специален план за гражданска защита при извънредни ситуации, свързани с горски пожари, наречен PEIFOGA. Този план бе актуализиран през 2015 г.

               2.5Заключение

               Поради причините, изложени по-горе, бедствията, посочени в заявленията, подадени от Гърция, Франция, Португалия и Испания, отговарят на условията, предвидени в регламента за мобилизиране на фонд „Солидарност“ на Европейския съюз (ФСЕС).

               3.Финансиране със средствата на ФСЕС за 2018 г.

               В Регламент (ЕС, ЕВРАТОМ) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020
                  5
                (наричан по-долу „Регламентът за МФР“), и по-специално в член 10 от него, се предвижда възможност за мобилизиране на средства от ФСЕС в рамките на годишен таван от 500 000 000 EUR (по цени от 2011 г.). В точка 11 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  6
                (IIA) са определени редът и условията за мобилизиране на средства от ФСЕС.

               Тъй като солидарността бе главното основание за създаването на ФСЕС, Комисията счита, че помощта следва да бъде прогресивна. Това означава, че според досегашната практика частта от щетите, надвишаваща прага за големи природни бедствия за мобилизиране на средства от ФСЕС (т.е. 0,6 % от БНД или 3 милиарда евро по цени от 2011 г., в зависимост от това коя е по-малката сума), следва да води до по-голям интензитет на помощта в сравнение с щетите до този праг. Процентът, прилаган в миналото при определянето на отпусканите за големи бедствия средства, е 2,5 % от общите преки щети под прага и 6 % от щетите над прага. Що се отнася до регионалните бедствия и бедствията, приети съгласно разпоредбата за съседна държава, ставката е 2,5 %.

               Помощта не може да надвишава прогнозната обща стойност на допустимите действия. Методиката за изчисляване на помощта бе изложена в годишния доклад относно ФСЕС за периода 2002—2003 г. и бе приета от Съвета и от Европейския парламент.

               Въз основа на заявленията, подадени от Гърция, Франция, Португалия и Испания, изчислението на финансовата помощ от ФСЕС, което се основава на оценката на общите причинени преки щети, е както следва:

                        Държави членки

                        Определяне на бедствието

                        Общ размер на преките щети

                        (в млн. евро)

                        Праг за големи бедствия

                        (в млн. евро)

                        2,5 % от преките щети до прага

                        (EUR)

                        6 % от преките щети над прага

                        (EUR)

                        Общ размер на предложената помощ

                        (EUR)

                        Авансови плащания

                        (EUR)

                        ГЪРЦИЯ

                        Регионално

                        (член 2, параграф 3)

                        54,365

                        1 057,800

                        1 359 119

                        -

                        1 359 119

                        135 912

                        ФРАНЦИЯ

                        Регионално

                        (член 2, параграф 3)

                        1 956,241

                        3 378,487

                        48 906 025

                        -

                        48 906 025

                        4 890 603

                        ПОРТУГАЛИЯ

                        Голямо

                        (член 2, параграф 2)

                        1 457,966

                        1 051,566

                        26 289 150

                        24 383 982

                        50 673 132

                        1 494 331

                        ИСПАНИЯ

                        Регионално

                        (член 2, параграф 4)

                        129,147

                        3 378,487

                        3 228 675

                        -

                        3 228 675

                        ОБЩО

                        104 166 951

                        6 520 846

               В съответствие с член 10, параграф 1 от Регламента за МФР общата налична сума за мобилизиране на средства от ФСЕС в началото на 2018 г. бе 421 142 057 EUR. Тя представлява сборът от останалите средства за 2018 г. в размер на 280 371 754 EUR (т.е. 574 342 834 EUR минус 293 971 080 EUR, които вече бяха мобилизирани през 2017 г.
                  7
               ) и останалите средства за 2017 г. в размер на 140 770 303 EUR, които останаха неизразходени и бяха пренесени за 2018 г.

               Сумата, която може да бъде мобилизирана на този етап за 2018 г., е 277 556 348 EUR. Тя съответства на общата сума, налична за мобилизиране на средства от ФСЕС в началото на 2018 г. (421 142 057 EUR), минус запазените средства в размер на 143 585 709 EUR за спазване на задължението за заделяне на 25 % от годишните отпуснати средства за 2018 г. до 1 октомври 2018 г., както е предвидено в член 10, параграф 1 от Регламента за МФР.

                        Обобщаваща таблица за финансиране на ФСЕС

                        Сума

                        EUR

                        Средства за 2017 г., пренесени за 2018 г.

                        140 770 303

                        Средства за 2018 г.

                        574 342 834

                        Средства за 2018 г., предварително отпуснати през 2017 г. в съответствие с член 10, параграф 2 от Регламента за МФР

                        -293 971 080

                        ----------------

                        Общо налични средства в началото на 2018 г.

                        421 142 057

                        Минус вече мобилизираните средства през 2018 г.

                        -

                        Минус 25 %, заделени от бюджетните средства за 2018 г.

                        -143 585 709

                        ----------------

                        Максимален размер на наличните към момента средства (2017+2018 г.)

                        277 556 348

                        Общ размер на предложената помощ за Гърция, Франция, Португалия и Испания

                        104 166 951

                        Оставащи налични средства до 1 октомври 2018 г.

                        173 389 387

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за мобилизиране на средства от фонд „Солидарност“ на Европейския съюз с цел предоставяне на помощ на Гърция, Испания, Франция и Португалия

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз
                  8
               , и по-специално член 4, параграф 3 от него,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  9
               , и по-специално точка 11 от него,

               като взеха предвид предложението на Европейската комисия,

               като имат предвид, че:

               1.Фонд „Солидарност“ на Европейския съюз (наричан по-долу „фондът“) има за цел да се осигури възможност на Съюза да реагира по бърз, ефективен и гъвкав начин на извънредни ситуации с цел да се покаже солидарност с населението на регионите, засегнати от природни бедствия.

               2.Съгласно член 10 от Регламент (ЕС, Евратом) № 1311/2013 на Съвета максималната годишна сума, която фондът не трябва да надхвърля, е 500 000 000 EUR (по цени от 2011 г.)
                  10
               .

               3.На 1 септември 2017 г. Гърция подаде заявление за мобилизиране на средства от фонда след земетресение, засегнало остров Лесбос в северния Егейски регион на 12 юни 2017 г.

               4.На 22 декември 2017 г. Испания подаде заявление за мобилизиране на средства от фонда след горски пожари в Северозападна Испания в региона Галисия през периода 10—17 октомври 2017 г.

               5.На 27 ноември 2017 г. Франция подаде заявление за мобилизиране на средства от Фонда след урагана Ирма, който премина през остров Сен Мартен на 5 и 6 септември 2017 г., и урагана Мария, който връхлетя Гваделупа на 18 и 19 септември 2017 г.

               6.На 17 юли 2017 г. Португалия подаде първоначалното си заявление за помощ от фонда след избухването на силни пожари на 17 юни 2017 г. Предвид новите пожари, които избухнаха в Португалия през периода юни—октомври 2017 г., обаче Португалия представи актуализирана информация към заявлението си на 13 октомври 2017 г. и отново на 14 декември 2017 г., която включва преразгледана оценка на общия размер на щетите, причинени от пожарите през периода между юни и октомври 2017 г.

               7.Заявленията, подадени от Гърция, Испания, Франция и Португалия, отговарят на условията за предоставяне на финансови средства от фонда, определени в член 4 от Регламент (ЕО) № 2012/2002.

               8.Поради това следва да бъдат мобилизирани средства от фонда, за да се предостави финансова помощ на Гърция, Франция, Португалия и Испания.

               9.За да се сведе до минимум времето за мобилизиране на средства от фонда, настоящото решение следва да се прилага от датата на приемането му,

               ПРИЕХА НАСТОЯЩОТО РЕШЕНИЕ:

               Член 1

               В рамките на общия бюджет на Европейския съюз за 2018 финансова година от фонд „Солидарност“ на Европейския съюз се мобилизират средства за предоставяне на 1 359 119 EUR на Гърция, 3 228 675 EUR на Испания, 48 906 025 EUR на Франция и 50 673 132 EUR на Португалия под формата на бюджетни кредити за поети задължения и бюджетни кредити за плащания.

               Член 2

               Настоящото решение влиза в сила в деня на публикуването му в Официален вестник на Европейския съюз.

               То се прилага от … [датата на приемането му]**.

               Съставено в Брюксел на […] година.

                  За Европейския парламент
                        За Съвета

                     (1)

                        COM(2018) 155, 22.2.2018 г.

                     (2)

                        ОВ L 311, 14.11.2002 г., стр. 3.

                     (3)

                        EL41 = Регионален БВП за Voreio Aigaio/северен Егейски регион е 2,545 милиарда евро въз основа на данни от 2014 г.

                     (4)

                        8,928 милиарда евро въз основа на данни от 2014 г.

                     (5)

                        ОВ L 347, 20.12.2013 г., стр. 884.

                     (6)

                        ОВ С 373, 20.12.2013 г., стр. 1.

                     (7)

                        Решение (ЕС) 2017/1599 на Европейския парламент и на Съвета от 13 септември 2017 г. относно мобилизирането на средства от фонд „Солидарност“ на Европейския съюз за оказване на помощ на Италия.

                     (8)

                        ОВ L 311, 14.11.2002 г., стр. 3.

                     (9)

                        ОВ С 373, 20.12.2013 г., стр. 1.

                     (10)

                        Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).